hotchpotch/miracl-hf-unified huggingface dataset:
Svetlana Boginskaja
Svetlana Leonidovna Boginskaja (, s. 9. helmikuuta 1973 Minsk) on valkovenäläinen, uransa huippuvuosina Neuvostoliittoa ja IVY:ä edustanut telinevoimistelija ja olympiavoittaja.
Soulin 1988 olympialaisissa Boginskaja voitti kultaa joukkuekilpailussa sekä pistein 19,905 hypyssä. Hopeaa hän sai permannolla pistein 19,887 ja pronssia moniottelussa pistein 79,400. Nojapuilla hän sijoittui viidenneksi (19,899) kuten myös puomilla (19,787). Barcelonan 1992 olympialaisissa Boginskaja voitti kultaa joukkuekilpailussa. Hypyssä hän sijoittui neljänneksi (9,899) ja oli viides sekä neliottelussa (39,673) että puomilla (9,862). Atlantan 1996 olympialaisissa Boginskaja sijoittui Valko-Venäjää edustaen viidenneksi hypyssä (9,712), kuudenneksi joukkuekilpailussa ja 14:nneksi neliottelussa (38,499).
Rotterdamin MM-kilpailuissa 1987 Boginskaja saavutti hopeaa joukkuekilpailussa ja pronssia puomilla. Stuttgartin MM-kilpailuissa 1989 hän voitti kultaa joukkuekilpailussa, moniottelussa ja permannolla. Indianapolisin MM-kilpailuissa 1991 hän voitti kultaa joukkuekilpailussa ja puomilla sekä saavutti hopeaa moniottelussa. Pariisin MM-kilpailuissa 1992 hän saavutti hopeaa hypyssä.
Brysselin EM-kilpailuissa 1989 Boginskaja voitti kultaa moniottelussa, permannolla ja hypyssä. Ateenan EM-kilpailuissa 1990 hän voitti kaikki viisi kultamitalia eli edellä mainittujen kolmen lisäksi puomilla ja nojapuilla. Nantesin EM-kilpailuissa 1992 hän voitti kultaa puomilla ja Birminghamin EM-kilpailuissa 1996 hän saavutti Valko-Venäjää edustaen hopeaa moniottelussa.
Lost: Via Domus
Lost: Via Domus (tunnettu myös nimellä "Lost: The Video Game") on Ubisoft Montrealin kehittämä toimintaseikkailupeli, joka perustuu televisiosarjaan "Lost". Ubisoft julkaisi pelin vuonna 2008 Microsoft Windowsille, PlayStation 3:lle ja Xbox 360:lle.
"Lost: Via Domuksen" pelattava hahmo on muistinsa menettänyt mies, joka selviytyy Oceanic Airlinesin lennon 815 onnettomuudesta. Miehen tehtävänä on selvittää henkilöllisyytensä. Mies kohtaa saarella lukuisia "Lostista" tuttuja hahmoja. Peli ei ollut arvostelumenestys.
Hölö
Hölö on taajama ja entinen kunta Tukholman läänissä ja Södermanlandin historiallisessa maakunnassa Ruotsissa. Vuonna 1952 Hölöön litettiin viereinen Mörkön kunta. Hölö puolestaan liitettiin osaksi Södertäljen kuntaa vuonna 1971. Vuoden 2010 lopussa Hölön taajamassa oli 1 400 asukasta.
Hölössä ja Mörkössä toimii kotiseutuyhdistys Hölö Mörkö Hembygdsförening. Sen hallinnassa on kotiseututalo Kyrkoskolanissa Hölön kirkkoa vastapäätä. Kotiseututalossa on museokokoelmia, näyttelyjä ja arkisto.
Empire of the Sun (yhtye)
Empire of the Sun on australialainen elektronista ja tanssimusiikkia soittava yhtye, jonka muodostavat Luke Steele ja Nick Littlemore. Yhtyeen nimi tulee vuonna 1984 julkaistusta J. G. Ballardin romaanista "Auringon valtakunta" ("Empire of the Sun"). Yhtyeen ”Walking on a Dream” -debyyttialbumin samanniminen kappale oli ehdolla Vuoden kappaleeksi APRA Awards 2009 -tapahtumassa.
Yhtyeen viimeisin studioalbumi, "Two Vines" julkaistiin 28. lokakuuta 2016.
Scooby-Doo ja peikkokuningas
Scooby-Doo ja peikkokuningas () on vuonna 2008 suoraan DVD:lle julkaistu yhdysvaltalainen animaatioelokuva, joka perustuu animaatiohahmoon Scooby-Doohon. Se oli samalla järjestyksessään 12 suoraan DVD:lle julkaistu Scooby-Doon elokuvasarjassa, jonka aloitti "Scooby-Doo ja saaren zombiet" vuonna 1998. Elokuvan ohjasi ja käsikirjoitti Joe Sichta. Pääosassa ääninäyttelivät Frank Welker, Casey Kasem, Mindy Cohn ja Grey DeLisle.
Elokuva oli omistettu Paulette Oatesille, joka auttoi Warner Bros. Animationin elvyttämisessä 1980-luvun lopulla. Se oli samalla myös ensimmäinen Scooby-Doo animaatio, joka on tuotettu ilman sarjan alkuperäisiä luojia, sekä ilman Hanna-Barbera yhtiötä vaikkakin sarjan tunnus esiintyykin elokuvissa kunnioituksena yhtiötä kohtaan.
Mysteeri poppoo vierailee Halloween karnivaaleissa Halloween yönä. He käyvät katsomassa Krudsky taikurin esitystä, joka kuitenkin kieltää Scoobya pääsemästä katsomaan esitystä. Shaggy ja Scooby päättävät paljastaa taikurin temput olevan vain pelkkää huijausta. Ohjelman mentyä pieleen Krudsky janoaa kostoa Shaggylle ja Scoobylle, ja myöhemmin toivoo teltassaan olevansa oikea taikuri. Samalla paikalle ilmaantunut keiju Willow kuulee miehen toiveen ja vahingossa saa taikurin huomaamaan loitsukirjastaan peikon valtikan. Tämän ja keijutaian avulla hän voisi hallita Halloweenia ja tehdä oikeita taikoja. Krudsky huomaa samalla teltassaan lentävän keijun ja saa napattua hänet, imien itseensä taikavoimia. Hän käyttää samalla keijua lunnaana saadakseen peikkokuninkaalla olevan valtikkaan haltuunsa. Scooby-Doon ja Shaggyn on mentävä alamaailmaan varastamaan Peikkokuninkaan valtikan ennen kuin se joutuu Krudskyn käsiin.
Ainomaija Haarla
Ainomaija Haarla (o.s. Alasuutari, s. 1953 Rovaniemi) on suomalaisen pääomasijoittaja Korona Invest Oy:n hallituksen puheenjohtaja. Aiemmin Haarla on toiminut muun muassa Millennium-palkinnon myöntävän Tekniikan Akatemia -säätiön toimitusjohtajana vuosina 2009-2013. Koulutukseltaan Haarla on tekniikan tohtori.
Haarla valmistui diplomi-insinööriksi 1978, suoritti MBA-tutkinnon 1992 ja väitteli 2003 tuote-erikoistumisesta kilpailukykytekijänä paperiteollisuudessa Teknillisestä korkeakoulusta. Ennen Tekniikan akatemia -säätiön yliasiamiehen tehtävää hän toimi kouluttajana ja hallitusammattilaisena ja sitä ennen metsä- ja metalliteollisuuden palveluksessa.
Haarlan puoliso on diplomi-insinööri Eero Haarla, jonka isoisä oli Rafael Haarla.
Empire of the Sun
Empire of the Sun voi tarkoittaa seuraavia asioita:
Voimistelu kesäolympialaisissa 1972
Voimistelu kesäolympialaisissa 1972 käytiin telinevoimistelussa 14 eri lajissa, joista kahdeksan oli miehille ja kuusi naisille.
Jyväshyvä
Jyväshyvä on suomalainen leipomo, jossa valmistetaan pääasiassa keksejä. Yritys on perustettu 1906. Vuosina 2002–2012 se oli osa Kraft Foods -elintarvikekonserniin kuuluvaa LU Suomi Oy:tä, jonka Fazer osti elokuussa 2012. Jyväshyvä on saanut nimensä Jyväskylässä toimineesta leipomosta ja keksitehtaasta. Entisen keksitehtaan tiloissa toimii nykyään Minimani-myymälä.
Vertausluku
Vertausluku kertoo vaaleissa puolueeseen tai yhteislistaan kuuluvien ehdokkaiden keskinäisen järjestyksen saamiensa äänien perusteella. Suomessa käytävissä vaaleissa käytetään vertausluvun laskemisessa ns. D’Hondtin menetelmää, jossa vaalilistansa eniten ääniä saanut ehdokas saa vertausluvun, joka on puolueen tai yhteislistan saamien äänien kokonaismäärä. Seuraavaksi eniten saa puolet siitä, kolmas kolmanneksen ja niin edelleen.
Jos puolueet muodostavat vaaliliiton, niiden ehdokkaat saavat vertausluvun koko vaaliliiton yhteisestä äänimäärästä. Vertauslukua käytetään suhteellisessa vaalitavassa, kuten eduskuntavaaleissa, europarlamenttivaaleissa ja kuntavaaleissa.
Lapland Hotels
Lapland Hotels on suomalainen hotelliketju, johon kuuluu 15 hotellia Lapin maakunnan alueella ja kaksi kaupunkihotellia Oulussa ja Tampereella. Helsinkiin avattava 18. hotelli Lapland Hotels Bulevardi tuo hotelliketjun pääkaupunkiin alkuvuodesta 2019. Ketjuun kuuluvien hotellien historia sisältää monia käänteitä ja omistusjärjestelyjä. Monet niistä ovat toimineet jo vuosikymmeniä, ja niillä on ollut merkittävä vaikutus koko matkailuelinkeinon syntyyn ja kehitykseen Lapissa.
Lapland Hotels syntyi, kun kaksi matkailualan yritystä yhdistyi vuonna 2002. Pitkästen perheyrityksen omistamat Levin, Rovaniemen ja Ylläksen hotellit yhdistettiin Pertti Yliniemen omistamiin Oloksen, Pallaksen, Kilpisjärven ja Hetan hotelleihin. Myöhemmin Yliniemestä tuli ketjun pääomistaja Pitkästen myytyä omistusosuuttaan. Samoihin aikoihin Lapland Hotels osti inarilaisen Riekkoparvi Oy:n osakekannan kokonaisuudessaan, jolloin Hotelli Riekonlinna siirtyi ketjun haltuun. Myöhemmin ketjuun on siirtynyt myös Hotelli Luostotunturi ja Hotelli Saaga Ylläkseltä.
Lapland Hotelsin historian voidaan katsoa alkaneen vuonna 1938, jolloin Suomen matkailijayhdistys rakennutti ketjuun nykyisin kuuluvan alkuperäisen Pallaksen tunturihotellin. Saksalaiset räjäyttivät hotellin perääntyessään Lapin sodassa vuonna 1944. Uusi hotellirakennus saatiin käyttöön vuonna 1948, ja sen jälkeen se on läpikäynyt useita muutostöitä. Myös Kilpisjärvellä sijaitseva Hotelli Kilpis on matkailijayhdistyksen entisiä hotelleja. Nimensä vaihtanut Suomen Matkailuliitto hakeutui konkurssiin vuonna 2001; hotelleistaan se oli luopunut jo 1990-luvulla, jolloin useat sen hotellit saivat uudet omistajat. Lapland Hotels -ketju ei liity näihin tapahtumiin muuten kuin jatkamalla näiden perinteisten hotellien toimintaa entisillä nimillä.
Lapland Hotelsilla on 18 hotellia, viisi hiihtokeskusta, Kittilän lentokentän ravintolatoiminnot ja ohjelmapalvelutoimintaa kaikissa kohteissa.
Lapland Hotels Bulevardi Helsingissä avataan alkuvuodesta 2019, Kuopiossa keväällä 2019 ja Tampereen Areena hotelli 2021.
Gustav Långbacka
Gustav Långbacka (s. 8. toukokuuta 1984 Kokkola) on suomalainen entinen jalkapallomaalivahti, joka edusti uransa aikana muun muassa Veikkausliigassa pelaavaa Tampereen Ilvestä.
Långbacka siirtyi IFK Mariehamniin joulukuussa 2008 Kokkolan Pallo-Veikoista yhden kauden sopimuksella.
HMS Valorous
HMS Valorous on ollut neljän Britannian Kuninkaallisen laivaston aluksen nimenä:
HMS Vulture
HMS Vulture on ollut yhdentoista Britannian Kuninkaallisen laivaston aluksen ja yhden maatukikohdan nimenä.
David Krumholtz
David Krumholtz (s. 15. toukokuuta 1978 New York) on amerikanjuutalainen näyttelijä. Hänet tunnetaan parhaiten roolistaan Charlie Eppesinä CBS:n televisiosarjassa "Num3rot". Hänen äitinsä muutti Yhdysvaltoihin Unkarista vuonna 1956.
Krumholtz on myös käsikirjoittanut, tuottanut ja ohjannut elokuvan "Big Breaks" (2009).
Krumholtz avioitui näyttelijä Vanessa Brittingin kanssa vuonna 2010. Heillä on vuonna 2014 syntynyt tytär.
Ta’ Qali
Ta’ Qali on Maltan keskiosassa, Attardin kunnassa sijaitseva kylä. Maltan kansallisstadion, kansallispuisto sekä kansallinen vihannestori, paikalliselta nimeltään Pitkalija, sijaitsevat siellä.
Ennen toista maailmansotaa alueelle rakennettiin sotilaallinen lentotukikohta RAF:n käyttöön. Tänä aikana alue toimi lentokenttänä, mutta on siitä lähtien muuttunut yhä enemmän siviilien käyttöön. Alue on pinta-alaltaan pieni mutta varteen otettava paikka viettää viikonloppua tai käydä eväsretkellä. Luonnonpuistossa on pidetty lukuisia kansainvälisiä konsertteja: muun muassa Status Quo, Deep Purple, Iron Maiden, Demis Roussos sekä Bonnie Tyler ovat esiintyneet siellä. Kansainväliset artistit kuten esimerkiksi Riccardo Fogli ovat myös pystyttäneet puistoon omia puitaan.
Ta’ Qali on edelleen keskittynyt lentokenttätoimintaan, mutta suurinta osaa kiitotiealueesta käyttää paikallisen klubin omistajat. Nykyään monet entiset sotilaalliset rakennelmat on korvattu tehtailla, joissa maltalaiset toteuttavat käsitöitään. Eräästä käsityötehtaasta on tullut tärkeä turistinähtävyys. Kylässä on myös Maltan ilmailumuseo, jossa voi tutustua Maltan historian lentokoneisiin.
Jens Kidman
Jens Roland Kidman (s. 8. kesäkuuta 1966) on ruotsalainen muusikko joka on parhaiten tunnettu progressiivista metallia soittavan Meshuggahin laulajana ja perustajajäsenenä. Yhtyeen alkuaikoina Kidman soitti yhtyeessä rytmikitaraa laulamisen lisäksi. 1990-luvun alkupuolella hän kuitenkin jätti kitaransoiton ja keskittyi laulamiseen, kun rytmikitaristi Mårten Hagström liittyi Meshuggahiin. Kidman yhdistelee laulutekniikassaan murinaa ja hardcore-tyylistä huutoa.
Junilistan
Junilistan on ruotsalainen euroskeptinen puolue.
Sen perustivat entinen sosiaalidemokraatti, metsätalouden professori Sören Wibe ja Nordean pääekonomisti Nils Lundgren, joka vastustaa euroa. Puolue sai nimensä Tanskan JuniBevægelsenilta, joka perustettiin vastustamaan Maastrichtin sopimusta siitä järjestetyssä kansanäänestyksessä.
Puolue perustettiin vuonna 2004 saman vuoden europarlamenttivaaleja varten. Se sai tuolloin 14 % äänistä ja kolme meppiä. Lundgrenin lisäksi valituiksi tulivat entinen sosiaalidemokraatti Hélène Goudin ja entinen kristillisdemokraatti Lars Wohlin. Sen jäsenet istuivat europarlamentissa Itsenäisyys/demokratia-ryhmässä. Wohlin palasi Kristillisdemokraatteihin vuoden 2006 valtiopäivävaaleissa.
Puolue osallistui myös vuoden 2006 valtiopäivävaaleihin, jolloin se sai 0,47 % äänistä. Vuoden 2009 europarlamenttivaaleissa se sai 3,6 % äänistä ja menetti kaikki meppinsä.
Lasisydän
Lasisydän on Matti Kassilan ohjaama ja tuottama, kirjailija Tauno Yliruusin kanssa yhteistyössä käsikirjoittama elokuva vuodelta 1959.
Menestynyt lasitaiteilija pakenee elämän tyhjyyttä ja tapaa kulkurin (Toivo Mäkelä) ja bussiemännän (Aila Pilvessalo). Mäkelä näyttelee elokuvassa kulkurin ja psykiatrin kaksoisroolin. Päähenkilön eli lasitaiteilijan roolin näyttelee Jussi Jurkka.
Kassila kokeili yhdessä Osmo Harkimon kanssa elokuvantekoa omassa tuotantoyhtiössä, jollainen tapa oli muualla jo yleistynyt. Elokuva menestyi huonosti, ja kokeilu jäi ainoaksi. Pienessä tuotantoryhmässä oli näyttelijöiden lisäksi vain neljä henkilöä: ohjaaja, kuvaaja, äänittäjä ja järjestäjä. Elokuvanteon aikana äänittäjä Pentti Venovirta kuoli auto-onnettomuudessa hänen ja Harkimon ollessa palaamassa Lohjalta kuvauspaikalle. Harkimo loukkaantui lievästi.
Kuvauksissa käytettiin mykkäkameraa, ja ääni synkronoitiin jälkikäteen.
Elokuva kuvattiin muun muassa Kymenlaaksossa, Päijät-Hämeessä ja läntisellä Uudellamaalla.
Aikalaisarvioissa vastaanotto oli hyvin myönteinen, ja elokuvaa pidettiin ajan suomalaisessa elokuvatuotannossa poikkeuksellisena. Päivän Sanomien kriitikko vertasi sitä jopa samaan aikaan ensi-illassa olleeseen Jean Renoirin elokuvaan. Kriittisempi oli Greta Brotherus (Hufvudstadsbladet): "Onhan tämä kevyt komedia - - mutta Lasisydän on kuitenkin laadukkaampi kuin useimmat kotimaiset huvinäytelmämme."
Myöhemmässä arviossa Arto Pajukallio löytää elokuvasta suomalaiselle elokuvalle harvinaista herkkyyttä ja heijastusta luomisen tuskasta, vieraantumisesta ja sitoutumispelosta. Hän luonnehtii elokuvaa kokeelliseksi tie-elokuvaksi. Markku Tuuli (Katso) pitää sitä vuoden 1981 arviossaan yhtenä "suomalaisen elokuvahistorian merkkitöistä, [joka on] erilainen ja yllättävästi edelleen tuore työ".
Bernhard Eisel
Bernhard Eisel (s. 17. helmikuuta 1981 Voitsberg, Itävalta) on itävaltalainen maantiepyöräilijä. Hän edustaa UCI World Tour -tasolla kilpailevaa Dimension Data -tallia. Hän on parhaimmillaan loppukireissä ja yhden päivän kilpailuissa.
Eisel voitti vuoden 2010 Gent–Wevelgem-klassikon oltuaan loppukirissä paras kuuden ajajan kärkiryhmästä.
Alexandrio Melathron
Alexandrio Melathron on Thessalonikissa Kreikassa sijaitseva urheiluhalli. Halli on nimetty Aleksanteri Suuren mukaan, kuten moni muukin asia Arisissa. Areena oli aina vuoteen 1985 saakka Kreikan suurin urheiluhalli, kunnes Peace and Friendship Stadium valmistui. Myös PAOK Thessaloniki BC käytti hallia kotiareenanaan, mutta muutti vuonna 2000 pois kun PAOK Sports Arena valmistui.
The Kid
The Kid voi tarkoittaa ainakin seuraavia:
Christine
Christine voi tarkoittaa seuraavia asioita:
Aila Arajuuri
Aila Anna Helena Arajuuri-Tuominen, o.s. "Pilvessalo" (s. 31. heinäkuuta 1935 Hamina) on suomalainen näyttelijä, joka on esiintynyt elokuvissa ja televisionäytelmissä.
Arajuuri kävi Teatterikoulun 1955–1958 ja oli kiinnitettynä Kotkan kaupunginteatteriin ja Tampereen Teatteriin, kunnes aloitti Radioteatterissa 1961. Pääosan urastaan, 31 vuotta, Arajuuri työskenteli Suomen Kansallisteatterissa.
Aila Arajuuri on ollut naimisissa vuosina 1959–1973 ekonomi Yrjö Arajuuren kanssa. Vuodesta 1976 lähtien hän on ollut naimisissa Kalevi Tuomisen kanssa. Yrjö ja Aila Arajuurella on kaksi lasta Uula ja Aletta. Lapsenlapsia ovat jalkapalloilija Paulus Arajuuri ja muusikko Niila Arajuuri.
Pasi Heinonen
Pasi Heinonen (s. 5. kesäkuuta 1978 Karkkila) on suomalainen pääsarjauransa lopettanut koripalloilija. Heinonen on pelipaikaltaan laitahyökkääjä ja pituutta hänellä on 194 cm. Heinonen on pelannut urallaan 6 miesten maaottelua.
Niko &amp; Tapsa
Niko & Tapsa on Niko Liinamaasta ja Tapio Ylikätkästä muodostuva rap-duo Helsingin Kalliosta.
Nikon & Tapsan ensimmäinen studioalbumi "Tässä kaupungissa tuulee aina" julkaistiin 27. kesäkuuta 2007 levykauppa The Funkiestin alaisuudessa toimivan Fjuu Recordsin kautta. Toinen studioalbumi "Parhaita päiviä" julkaistiin 6. toukokuuta 2009. Sen julkaisi Loost Koosista tutun Särren oma levy-yhtiö Rutilus Records. Albumilta julkaistiin musiikkivideona kappale "Parhaita päivii". Nikon & Tapsan kolmas studioalbumi "Yhtä" julkaistiin 13. huhtikuuta 2011. Albumilta on julkaistu kaksi musiikkivideota: nimikkokappale "Yhtä" julkaistiin 9. joulukuuta 2010 ja toinen musiikkivideo "Tanssit" 25. maaliskuuta 2011. Albumin julkaisi Fresh Tunes Finland.
Niko kuuluu myös syntikkapop-yhtyeisiin "Hälinen, Larjosto & Liinamaa" ja "Jesse", jossa hän käyttää artistinimeä Kalifornia-Keke. Hän käyttää myös artistinimeä No-One "Googolplex" ja "Dynamic Function" -nimisissä hip hop -yhtyeissä.
Tapsa kuuluu puolestaan "Nuanz" -nimiseen hip hop-porukkaan. Hän julkaisi myös Hinduman -nimellä jääkiekon MM-kisoja 2012 varten kappaleen "Pikkurillaamista".
Nikolla on Ronja ja Penni -nimiset tyttäret.
In Hearing of Atomic Rooster
In Hearing of Atomic Rooster on Atomic Rooster -yhtyeen vuonna 1971 julkaistu kolmas studioalbumi.
A-puoli
B-puoli
Yoshito Ōkubo
Yoshito Ōkubo (s. 9. kesäkuuta 1982 Kanda, Fukuokan prefektuuri, Japani) on japanilainen jalkapalloilija, joka edustaa J. Leaguen Kawasaki Frontalea. Ōkubo on pelipaikaltaan hyökkääjä, ja ennen Wolfsburgiin siirtymistä hän on edustanut kotimaansa J. Leaguen Cerezo Osakaa sekä Vissel Kobea. Maajoukkueessa hän on pelannut vuodesta 2003 lähtien, debyyttinsä hän teki toukokuussa 2003 ystävyysottelussa Etelä-Koreaa vastaan. Hän oli osa Japanin U-23 joukkuetta 2004 vuoden kesäolympialaisissa, joissa Japani putosi ensimmäisellä kierroksella. Wolfsburgin riveihin hän siirtyi tammikuussa 2009 Vissel Kobesta.
Iin Urheilijat
Iin Urheilijat eli IiU on vuonna 1945 perustettu iiläinen urheiluseura. Seuran lajeihin kuuluvat pesäpallo, hiihto ja sulkapallo.
Pesäpallossa seura pelaa hetkellä miesten Suomensarjassa. Lisäksi seuralla on useita juniorijoukkueita.
Pesäpallon Suomen Cupissa joukkue selviytyi 1975 loppuotteluun saakka, häviten siinä niukasti Kankaanpään Mailalle 4-2. Mestaruussarjaan Iin Urheilijat nousi kaudeksi 1980 voitettuaan kaudella 1979 Suomensarjan lohkonsa. Kaudella 2002 IiU pystyi jälleen Suomensarjan lohkovoittoon.
Maakuntasarjan lohkonsa joukkue on voittanut useita kertoja 1950, 1961, 1983, 1991, 1993, 1996, 2008.
The Omen (vuoden 2006 elokuva)
The Omen on John Mooren ohjaama kauhuelokuva vuodelta 2006. Elokuva on uudelleenfilmatisointi vuoden 1976 "Ennustus"-elokuvalle.
Ilta-Sanomien Timo Kuismin totesi (2010), että ”tarjolla on tuttua uskonnollissävytteistä kauhuhuttua, joka tyylikkäästä toteutuksesta huolimatta häviää alkuperäisversiolle”.
Hard Times
Hard Times voi tarkoittaa ainakin seuraavia:
Possessed (täsmennyssivu)
Possessed tarkoittaa ainakin seuraavia:
Forever Young
Forever Young voi tarkoittaa muun muassa seuraavia:
Eroticline-palkinto
Eroticline-palkinto () on kansainvälisen aikuisviihdealan erotiikan ammattimessujen, Berliinin Venus-festivaalien ("Venus Berlin") osana jaettava vuotuinen pornoelokuva-alan palkinto. Palkintoa on jaettu vuodesta 2005. Palkintokategorioita on yli 20. Palkinto on vuoteen 2004 asti jaettujen Venus-palkintojen seuraaja.
Mikael Holme
Mikael Holme (s. 28. heinäkuuta 1979 Helsinki) on suomalainen koripalloilija, joka edustaa nykyisin Porvoon Tarmoa. Holme on pelipaikaltaan takamies ja hän on 191 cm pitkä. Holme on Helsingin NMKY:n kasvatti.
Pierre Akendengué
Pierre-Claver Akendengué (s. 25. huhtikuuta 1943) on gabonilainen muusikko. Hän syntyi Aoutassa, mutta lähti nuorena aikuisena Ranskaan, jossa hän opiskeli psykologiaa. Vuonna 1976 hän sai psykologiassa filosofian tohtorin arvon. Hän aloitteli myös muusikonuraansa, ja debyyttialbumina julkaistiin "Nandipo" (1974). Hän saavutti suosiota sekä Gabonissa että Ranskassa. Useita uusia albumeja seurasi. Osan niistä Akendengué julkaisi omalla Ntche-levymerkillään.
Vuonna 1985 Akendengué jätti Ranskan ja palasi synnyinmaahansa, jossa hänestä tuli Gabonin kulttuuriministerin avustaja ja presidentti Omar Bongon neuvonantaja kulttuuriasioissa. Hän jatkaa musiikkiuraansa edelleen. Hän on esiintynyt useissa maissa myös Gabonin ja Ranskan ulkopuolella.
Akendenguén äidinkieli on myene. Hän on levyttänyt sen lisäksi ranskan kielellä.
Rauhan ja ystävyyden stadion
Rauhan ja ystävyyden stadion () on Pireuksessa sijaitseva urheiluhalli. Areena sijaitsee 25 kilometrin päässä Ateenan kansainväliseltä lentoasemalta ja neljän kilometrin päässä Pireuksen satamasta.
Kreikkalaiset yritykset rakennuttivat hallin vuosina 1981–1984. Hallin vihkiäisiä vietettiin vuoden 1985 maaliskuussa, jolloin hallissa järjestettiin yleisurheilun sisäratojen EM-kilpailut. Vuonna 1991 halli palkittiin IAKS:n johdosta kultaisella mitalilla. Vuotta myöhemmin Olympiakos BC muutti areenalle ja on siitä lähtien pelannut pelinsä areenalla.Vuoden 2004 olympialaisia varten halli remontoitiin uudelleen ja areenalla pelattiin kisojen lentopallon alkulohkot ja finaalit.
Hard Rain
Hard Rain voi tarkoittaa ainakin seuraavia:
Manhattan Beach
Manhattan Beach on kaupunki Los Angelesin piirikunnassa, Kalifornian osavaltiossa, Yhdysvalloissa. Kaupungin asukasluku vuonna 2009 oli 36 566. Kaupungin pinta-ala on 10,2 neliökilometriä. Tammikuussa 2011 kaupungin elinkustannusindeksi oli 146 (Yhdysvaltojen keskiarvo 100).
Demon Seed
Demon Seed voi tarkoittaa seuraavia asioita:
The Defaced
the Defaced on ruotsalainen Helsingborgista kotoisin oleva metalliyhtye
Yhtye perustettiin 1995 nimellä Rehab, mutta nimi vaihdettiin 1999 nykyiseen muotoonsa.Vocals:
The Legacy (joukkue)
The Legacy oli yhdysvaltalaisen showpainipromootio WWE:n joukkue, jonka jäsenet olivat Cody Rhodes ja Ted DiBiase Jr. Myös Randy Orton kuului jonkin aikaa joukkueeseen.
Nathan Marsters
Nathan Marsters (28. tammikuuta 1980 Grimsby, Ontario, Kanada – 8. kesäkuuta 2009 West Lincoln, Ontario, Kanada) oli kanadalainen jääkiekkomaalivahti.
Marsters varattiin vuoden 2000 165:ntenä Los Angeles Kingseihin, mutta hän solmi marraskuussa 2005 sopimuksen vapaana pelaajana Anaheim Ducksin kanssa. Hän ei kuitenkaan koskaan pelannut NHL:ssä vaan pelasi muun muassa saksalaisessa DEL-jääkiekkoliigassa ja Österreichische Eishockey-Ligan EC Graz 99ersissa ennen uransa lopettamista vuonna 2008.
Marsters kuoli hirvikolarissa.
Kaoni
Kaoni eli K-mesoni on mesoneihin kuuluva hiukkanen, jolla on kvanttiluku "outous". Kaoneita on neljänlaisia: sähköisesti positiivinen (K), negatiivinen (K) ja kaksi neutraalia (K, K), kullakin on erilainen kvarkkisisältö.
Kaonilla K on kertaluokkia pienempi elinaika kuin muilla kaoneilla.
Kaonin K hajotessa muiksi hiukkasiksi yleisimmät hajoamismoodit ovat
missä hiukkanen formula_4 on myoni, formula_5 myonin neutriino ja formula_6 sekä formula_7 pioneita.
Vastaavasti negatiivisesti varatulle kaonille K yleisimmät hajoamismoodit ovat
Vähemmän aikaa elävälle neutraalille kaonille K yleisimmät hajoamismoodit ovat
Jälkimmäinen siroaminen, jossa kaoni muuttuu positiiviseksi ja negatiiviseksi pioniksi, oli reaktio, jonka George Rochester ja C. C. Butler havaitsivat tehdessään ensimmäisen löydön kaonista K sumukammiossaan. Vaikka kaoni ei itsessään jätä kammioon jälkiä, siroavista pioneista tulee silminnähtävä "V"-kuvio.
Sen sijaan pidempään elävälle neutraalille kaonille K yleisiä hajoamismoodeja ovat
Pitempään elävä formula_14 ei hajoa vahvan vaan heikon vuorovaikutuksen mukaan, jolloin kokonaisoutous muuttuu.
Vuonna 1964 tehdyssä kokeessa James Cronin ja Val Fitch havaitsivat, että noin 0,2% formula_14 -hiukkasista hajoaakin kolmen pionin sijasta kahdeksi pioniksi:
Tämä edellyttää sekä pariteetin että varauskonjugaation rikkoutumista hajoamisreaktiossa eli CP-symmetriarikkoa. Ilmiö on ainoa kokeellisesti tunnettu CP-symmetrian rikkoutuminen ja havainnosta myönnettiin Nobelin fysiikanpalkinto vuonna 1980.
Made in England (Atomic Roosterin albumi)
Made in England on Atomic Rooster -yhtyeen neljäs studioalbumi, joka julkaistiin vuonna 1972. Albumi poikkesi tyyliltään yhtyeen aiemmista julkaisuista soul- ja funkvaikutteillaan, joita oli tuonut yhtyeeseen pitkälti uusi laulaja Chris Farlowe. Kappale ”Stand by Me” julkaistiin singlenä.
A-puoli
B-puoli
Vuoden 2003 painoksen bonuskappaleet (Akarma Records) :
Vuonna 2004 julkaistun Expanded Editionin bonuskappaleet (Castle Music) :
Interpol EP
Interpol EP on indie rock -yhtye Interpolin EP-levy, joka julkaistiin 4. kesäkuuta 2002. Kappaleista ”PDA” ja ”NYC” on julkaistu samana vuonna ilmestyneellä albumilla "Turn on the Bright Lights".
Etelä-Afrikan rugby union -maajoukkue
Etelä-Afrikan rugby union -maajoukkue, lempinimeltään Springboks, on Etelä-Afrikan kansallinen rugby union -joukkue. Rugby unionia pidetään Etelä-Afrikan kansallisurheilulajina. Etelä-Afrikka on voittanut maailmanmestaruuden kahdesti: 1995 kukistettuaan loppuottelussa Uuden-Seelannin 15–12 ja 2007, jolloin joukkue voitti finaalissa Englannin 15–6.
Uuden-Seelannin, Australian ja Etelä-Afrikan vuodesta 1996 pelaaman Tri Nationsin (Argentiinan tultua mukaan 2012 The Rugby Championshipin) "Springboks" on voittanut vuosina 1998, 2004 ja 2009.
Etelä-Afrikka oli lokakuussa 2015 kansainvälisen rugbyliiton World Rugbyn rankingissa kolmannella sijalla.
Lähde: The-sports.org
Johannes Storbjörk
Johannes Storbjörk () oli suomalainen poliitikko. Hänen puolueensa oli Ruotsalainen kansanpuolue.
Vaasan läänin pohjoista vaalipiiriä edustanut Storbjörk valittiin eduskuntaan eduskuntavaaleissa 1916 ja hän toimi kansanedustajana puolen vuoden ajan vuonna 1917, huhtikuusta lokakuuhun. Eduskunnan valiokunnista hän vaikutti elintarvikeasiainvaliokunnassa ja suuressa valiokunnassa. Hän toimi poliittisella urallaan myös Kruunupyyn kunnanvaltuuston jäsenenä ja puheenjohtajana sekä presidentin valitsijamiehenä, vaaleissa 1925, 1931 ja 1937.
Storbjörk syntyi maanviljelijäperheeseen oli itsekin varsinaiselta ammatiltaan maanviljelijä. Hän viljeli maata synnyinkunnassaan Kruunupyyssä vuodesta 1906. Hän työskenteli myös pankin konttorinjohtajana, vuodesta 1910 vuoteen 1923, ja puutavaraliikemiehenä sekä toimi maallikkotuomarina, lautamiehenä. Hän sai herastuomarin arvonimen.
Storbjörkin vanhemmat olivat Johan Storbjörk, joka toimi Ruotsalaisen kansanpuolueen kansanedustajana vuosina 1907–1917, ja Maria Lillbjörk. Hänen puolisonsa oli Fanny Emilia Rudbäck, jonka kanssa hän avioitui vuonna 1897. Johannes Storbjörk kuoli marraskuussa 1939, 67 vuoden iässä..
Kaemo
Kaemo on vuonna 2005 perustettu pohjalainen pop-vivahteista kristillistä reggaeta soittava yhtye. Kaemon jäsenet tunnustavat kristillistä uskoa, ja yhtye julistaa musiikkinsa kautta hyvin suorasanaisesti evankeliumia Jeesuksesta Kristuksesta omalla persoonallisella tyylillään. Yhtyeen nimellä ei perustajajäsenien mukaan ole mitään etymologista alkuperää.
Kaemo voitti keväällä 2008 Keuruulla järjestettävän SM-Gospel-kilpailun, ja yhtyeen debyyttialbumi "Perustus" julkaistiin 12. kesäkuuta 2009. Yhtyeen toinen albumi "Läpi tulen" julkaistiin 20. heinäkuuta 2011 ja kolmas albumi "Armosta" 15. marraskuuta 2013. Näiden lisäksi yhtye on julkaissut kaksi singleä, "Hän on tie" (2009) ja "Etulinja" (2010).
Yhtye esiintyy normaalisti kahdeksan henkilön kokoonpanolla, mutta on esiintynyt myös 12 henkilön kokoonpanolla Maata näkyvissä -festareilla Turussa 2011 ja "Läpi tulen" -albumin julkaisukonsertissa Dei-festivaalilla Pietarsaaressa, sekä satunnaisesti myös muissa tapahtumissa. Puhallinsektion yhtye otti mukaan pysyvästi keikkasettiinsä vuonna 2009.
Yhtyeen kotipaikka on Kokkolassa, missä yhtye sai alkunsa kotiseurakunnan kokouksia säestäneestä kokoonpanosta. Kokkolan lisäksi yhtyeen jäseniä asuu Oulussa.
Yhtyeen rumpalin ja basistin paikat ovat olleet tuulisia alkumetreiltä asti. Vuosina 2005−2013 yhtyeessä on soittanut neljä eri rumpalia ja viisi eri basistia. Nigerialainen rumpali Emmanuel Isong vetäytyi yhtyeestä syksyllä 2013.
Kaemon albumit julkaisi Bullroser records. Single-julkaisut olivat omakustanteita.
Kaemo lopetti toimintansa keväällä 2016.
Clube Atlético Mineiro
Clube Atlético Mineiro on vuonna 1908 perustettu brasilialainen jalkapalloseura Belo Horizontesta, Minas Geraisin osavaltiosta.
Atlético Mineiro on voittanut Brasilian mestaruuden 1971, Conmebol Cup 1992 ja 1997, ja Minas Geraisin osavaltiomestaruuden 42 kertaa.
Ricardo Rodríguez
Ricardo Rodríguez (14. helmikuuta 1942 México City, Meksiko – 1. marraskuuta 1962 México City, Meksiko) oli meksikolainen F1-kuljettaja ja Pedro Rodríguezin nuorempi veli. Hän osallistui kuuteen F1-osakilpailuun kausina 1961–1962. Hän saavutti yhteensä 4 MM-pistettä kaudella 1962 ollen parhaimmillaan neljäs Belgian GP:ssä.
Ricardo oli nuorten pyöräilyn mestari ja hän vaihtoi myöhemmin moottoripyöriin 14-vuotiaana. Hän voitti useita mestaruuksia ennen siirtymistään Saloon cars -sarjaan Fiat Topolinolla. Hän teki debyyttinsä Riversidessä vuonna 1957 voittaen kanssakilpailijansa. Seuraavana vuonna hän voitti luokkansa Porsche Spyderillä Nassaun Tourist Trophyssa. Ricardo kieltäytyi Le Mansin ajosta vuonna 1956, mutta kilpaili OSCAN 750-kuutioisissa vuonna 1959. Hän oli vuoden 1960 Le Mansin 24 tunnin ajossa toinen André Piletten kanssa 18-vuotiaana ollen historian nuorin palkinnoilla ollut Le Mans -kuljettaja.
Ricardo pääsi Ferrarin kuljettajaksi vuoden 1961 Italian GP:hen johtaen kilpailua yhdessä Phil Hillin ja Richie Gintherin kanssa, kunnes moottori petti bensapumpun hajottua. Seuraavana vuonna hän oli parhaimmillaan toinen Paun GP:ssä voittaen myös Targa Florion kilpailun yhdessä Olivier Gendebienin ja Willy Mairessen kanssa.
Ricardo kirjoitti sopimuksen Lotus-tallin kanssa, mutta kuoli Meksikon GP:n harjoituksissa ajaen liian kovaa pelättyyn Peraltaldan mutkaan. Hän osui ulostulossa oleviin tynnyreihin ja menehtyi vammoihinsa. 20-vuotias Rodríguez on nuorin F1-turmassa kuollut. Meksikoon julistettiin kansallinen surupäivä.
Missä rastamies nukkuu
Missä rastamies nukkuu on Pelle Miljoonan neljäs kaunokirjallinen teos. WSOY julkaisi sen vuonna 1995.
"Bändi hukassa" -kirjasta tutun Johnnyn tarina jatkuu, kun päähenkilö Sebastian on lähtenyt Prahaan tekemään haastattelua hänestä Tähtivaeltajaan, sekä tuomaan rojaltit hänen levystään. Johnny menee naimisiin Claran kanssa, joka on puoliksi romanialainen ja mustalainen. He lähtevät pakettiautolla matkalle Romaniaan etsimään pienessä kylässä sijaitsevaa Claran isoisän taloa. Sebastian lähtee matkalle mukaan kuskiksi. Matkan aikana he pelastavat Claran isän (jonka Sebastian sattumalta on nähnyt) sirkuksesta, jossa hän on töissä tyrannimaisen sirkuksen johtajan alamaisena. Eräässä mustalaisleirissä Sebastian kohtaa kauniin Batzeban, jonka kanssa rakastelee. Seurue pääsee perille talolle, josta löytävät isoisän kuolleena. Johnny ja Clara jäävät pitämään tilaa, ja Sebastian elelee aikansa mukana, kunnes palaa takaisin Suomeen. Puolen vuoden kuluttua Sebastian saa terveiset videonauhalla, jossa Johnny ja Clara esittelevät vihannoivaa tilaansa, kertovat saavan oman lapsen (kahden adoptoidun lisäksi). Lisäksi Batzeba on myös tullut raskaaksi ja saanut lapsen.
Viena (nimi)
Viena on suomalainen naisen etunimi. Nimi on mahdollisesti muunnelma nimestä Vieno, mutta viittaa toisaalta myös Vienan Karjalaan.
Väestörekisterikeskuksen tietojen mukaan Viena-nimen on 1900-luvun alusta kesäkuuhun 2016 mennessä saanut 805 naista ja alle 10 miestä.
Paul Pietsch
Paul Pietsch (20. kesäkuuta 1911 – 31. toukokuuta 2012) oli saksalainen F1-kuljettaja. Hän osallistui kolmeen F1-osakilpailuun kausilla 1950–1952. Hän keskeytti kaikissa eikä saavuttanut pisteitä.
Pietsch aloitti kilpailu-uransa vuonna 1933 Bugattilla ja Alfa Romeolla. Hän voitti Ruotsin Svenska Isloppet GP:n vuonna 1933 Hemfjärdenissä ja vuoden 34 Vallentunaloppetin jääkilpailun Vallentunasjönissä. Vuoden 1935 Saksan GP:ssä hän kilpaili Auto-Unionilla ja ollen kolmas Italian GP:ssä. Hän kilpaili Maseratilla vuonna 1937. Hänen suurin hetkensä oli Saksan GP 1939, jota hän johti vielä kaksi kierrosta ennen loppua kunnes sytytys petti. Hän putosi kilpailun kolmanneksi, mutta se oli hyvä tulos yksityiseltä tiimiltä Silver Arrowsia vastaan.
Kilpailuaikanaan Pietsch oli menestyksekäs auto- ja moottoripyörälehtien kirjoittaja ja julkaisija. Hänen yrityksensä Motor Presse Stuttgart on nykyäänkin suurin Euroopan markkinoilla teknologia ja erikoiskiinnostus-lehtien julkaisussa.
Pietsch oli kaikkien aikojen vanhimmaksi elänyt F1-kuljettaja 100 vuoden, 11 kuukauden ja 11 päivän iässä ja viimeinen elossa ollut Auto Unionin Silver Arrowsilla kilpaillut kuljettaja ja viimeinen elossa oleva ensimmäisellä F1-kaudella kilpaillut kuljettaja. Hänen poikansa Peter-Paul Pietsch kilpailee nykyään Nürburgringillä.
Mantere (sukunimi)
Mantere on suomalainen sukunimi, joka on muun muassa seuraavilla henkilöillä:
Luettelo Britney Spearsin konserttikiertueista
Tämä on luettelo yhdysvaltalaisen poptähti Britney Spearsin konserttikiertueista.
Länsi-Uudenmaan Osuusteurastamo
Länsi-Uudenmaan Osuusteurastamo (LUO) syntyi Lohjan Osuusteurastamon (per. 1921) ja Västra Nylands Andelsslakterin (per. 1921) yhdistyessä vuonna 1923. LUO:n teurastamo ja makkaratehdas sijaitsivat osuuskunnan pääpaikassa Lohjalla ja pienempi teurastamo vahvan ruotsinkielisen konttoripiirin yhteydessä Karjaalla. Teurastamon rinnalla toimi maidonmyyntiosuuskunta nimeltä Tuotekunta. Länsi-Uudenmaan Osuusteurastamo sulautui Lounais-Suomen Osuusteurastamoon vuoden 1964 alussa. Sillä oli tuolloin 2.241 tuottajajäsentä. Työntekijöitä oli 161 (v. 1961).
Paulo Autuori
Paulo Autuori de Mello (s. 25. elokuuta 1956, Rio de Janeiro) on brasilialainen jalkapallovalmentaja.
Hän on toiminut seuraavien joukkueiden kanssa :
Valtuusmenettely
Valtuusmenettely tarkoittaa valtiontaloudessa sitoutumista menoihin, jotka tulevat maksettaviksi varainhoitovuotta seuraavina vuosina. Menettely on poikkeus talousarvion vuotuisuuden periaatteesta, mutta se on kuitenkin vakiintunut talousarviojärjestelmän osaksi. Valtuusmenettelyssä eduskunta myöntää valtuudet sopia ja sitoutua menoihin, joihin tarvittavat varat myönnetään vasta tulevissa talousarvioissa. Valtuuksien avulla voidaan suuriakin hankkeita aloittaa nopeasti, eikä varoja tarvitse kerätä etukäteen. Valtuudet voidaan luokitella useaan eri tyyppiin. Yleisiä ovat tilausvaltuudet, talonrakentamisvaltuudet, rakentamisvaltuudet, lainan tai avustuksen myöntämisvaltuudet, kehitysyhteistyövaltuudet, korkotukilainavaltuudet ja kuntien valtionapuja koskevat valtuudet.
Valtuusmenettely ehti olla käytössä pitkään, mutta vuoden 1984 kertomuksessaan valtiontilintarkastajat totesivat, ettei se ollut hyvää budjettimenettelyä. He vaativat säännöksiä, joilla eduskunnan budjettivalta turvattaisiin. Valtuusmenettelystä säädettiin lailla ensi kerran 1987 (laki 691/1987), jolloin muutettiin niin sanottua tililakia (136/1931). Säännökset siirtyivät myös nykyisinkin voimassa olevaan vuoden 1988 talousarviolakiin (423/1988, 10 §) ja hallitusmuodon 70 pykälään vuonna 1992 voimaan tulleessa uudistuksessa (1077/1991).
Piikkikruunu
Piikkikruunu on
Tässä kaupungissa tuulee aina
Tässä kaupungissa tuulee aina on rap-duo Nikon & Tapsan ensimmäinen studioalbumi. Albumin tuotti Fjuu Records ja se julkaistiin 26. kesäkuuta 2007.
46 asteen rengas
46 asteen rengas on leveämpi, himmeämpi, ja kauempana auringosta oleva haloilmiö kuin 22 asteen rengas. Yleensä 46 asteen renkaan näkyessä näkyy myös 22 asteen rengas.
46 asteen halo syntyy, kun valonsäde kohtaa poikkileikkaukseltaan kuusikulmaisen jääkiteen jossakin sen sivutahkossa ja se taittuu siten, että se poistuu kiteestä sen jommankumman kuusikulmaisen tahkon kautta.
46 asteen rengas näkyy melko harvoin osittain, ja hyvin harvoin kokonaisena, Se näkyy keskimäärin vain noin 15 kertaa vuodessa.
Havaitsemisen tekee vaikeaksi myös renkaan laajuus.Astro.utu.fi 46 asteen rengas
Gerry Desjardins
Gerard Ferdinand Desjardins (s. 22. heinäkuuta 1944 Noëlville, Ontario, Kanada) on entinen kanadalainen jääkiekkomaalivahti. Hän pelasi ammattilaisena Los Angeles Kingsissa, Chicago Black Hawksissa, New York Islandersissa ja Buffalo Sabresissa sekä yhden vuoden WHA:ssa. Desjardin pelasi NHL:ssä yhteensä 331 ottelua runkosarjassa ja 35 ottelua pudotuspeleissä. Hän voitti Dudley Garrett Memorial Awardin vuonna 1968.
Desjardinsin ura päättyi kaudella 1976–77, kun hän loukkaantui saatuaan kiekosta osuman silmäänsä ottelussa Boston Bruinsia vastaan.
Mathematical Bridge
Mathematical Bridge () on tunnetumpi nimi puiselle sillalle, joka ylittää Camjoen ja yhdistää Queens’ Collegen kaksi osaa toisiinsa Cambridgen kaupungissa Englannissa. Sillan virallinen nimi on Wooden Bridge. Mathematical Bridge -nimitys juontuu sillan geometrisesta rakenteesta, joka tekee siitä jäykän ja itsekantavan.
Sillan suunnitteli William Etheridge ja rakennutti James Essex vuonna 1749. Se on rakennettu uudelleen kahteen otteeseen, vuosina 1866 ja 1905, aina alkuperäiseen asuunsa. Yleisesti kerrotun tarinan mukaan sillan olisi suunnitellut ja rakentanut Isaac Newton ilman pultteja ja muttereita. Se on kuitenkin myytti, sillä Newton kuoli jo 22 vuotta ennen sillan rakentamista.
Alkuperäinen ”Mathematical Bridge” oli toinen samoilla piirustuksilla toteutettu silta nykyisen Garret Hostel Bridgen paikalla. Silta yhdisti Trinity Collegen ja Trinity Hallin.
Ilpo Koskela (sarjakuvapiirtäjä)
Ilpo Koskela (s. 1958) on Oulussa asuva suomalainen sarjakuvapiirtäjä ja graafikko. Parhaiten hänet tunnetaan Aleks Revel -sarjakuvastaan, joka kertoo fiktiivisen virolaisen seikkailijan elämästä Suomen kieltolain aikana ja myöhemmin. Koskela on vaikuttanut monipuolisesti sarjakuva-alalla muun muassa sarjakuvayhdistysten hallituksissa sekä vuodesta 2007 Kemin kansainvälisen sarjakuvakilpailun johtajana.
Koskela on julkaissut sarjakuva-albumeita, useita sarjakuvanovelleja eri lehdissä ja "Pienen oppaan sarjakuvanpiirtämiseen" (2007). Viimeksi mainittu on ilmestynyt myös saamenkielisenä käännöksenä ("Smávva oahpis ráidogovaid sárgumii", 2008). Vuonna 2010 ilmestyi Koskelan kirjoittama laajempi sarjakuvanteon yleisopas "Sarjakuvantekijän oppikirja". Vuonna 2011 Koskela sai Suomen sarjakuvaseuran myöntämän sarjakuvaneuvoksen arvonimen.
Tom Draper
Thomas ”Tom” Draper (s. 20. marraskuuta 1966 Outremont, Quebec, Kanada) on entinen kanadalainen ammattilaisjääkiekkoilija, joka pelasi maalivahtina. Winnipeg Jets varasi hänet vuonna 1985.
Draper pelasi collegen jälkeen yhden kauden ykkösmaalivahtina Tampereen Tapparassa voittaen SM:n 1987–1988. Hän debytoi NHL:ssä kaudella 1988–1989 pelaten kaksi ottelua Winnipeg Jetsissä. Tom pelasi urallaan NHL:ssa Winnipeg Jetsissä, Buffalo Sabresissä ja New York Islandersissä. Hän voitti yhden palkinnon, Hap Holmes Memorial Awardin AHL:ssä kaudella 1998–1999. SM-liigassa hän edusti urallaan myös Lukkoa, HIFK:ta ja Bluesia. Hän pelasi Tapparassa myös kaudella 2001–2002, jolloin joukkue sijoittui toiseksi Jokereiden voittaessa mestaruuden. Draper oli yksi SM-liigan parhaista ulkomaalaisista maalivahdeista. Kaudella 2001–2002 hän teki SM-liigan silloisen nollapeliennätyksen.
Edinburgh Capitals
Edinburgh Capitals on skotlantilainen jääkiekkojoukkue pääkaupunki Edinburghissa. Se pelaa Britannian Elite Ice Hockey Leaguessa. Seura perustettiin vuonna 1998.
Capitals pelaa kotiottelunsa Murrayfield Ice Rink -jäähallissa Edinburghissa. Hallin katsojakapasiteetti on 3 800.
Paikallisagenda
Paikallisagenda on kansainvälinen kestävän kehityksen toimintaohjelma, joka toteutetaan paikallistasolla kuntakohtaisesti.
YK:n Ympäristö- ja kehityskonferenssissa 1992 hyväksyttiin laaja 21. vuosisadan toimintaohjelma Agenda 21. Konferenssissa kaikki maailman kaupungit ja kunnat haastettiin laatimaan kestävän kehityksen toimintaohjelmaa. lähtien paikallisagendatyön on käynnistänyt jo yli 1600 Euroopan kuntaa ja kaupunkia.
Paikallishallinnon tasolla toimintaohjelmassa nostettiin tärkeälle sijalle kestävä paikalliskehitys; sen tavoitteena on ekologisten, taloudellisten, kulttuuristen ja yhteiskunnallisten näkökulmien paikallinen yhteensovittaminen. Paikallisagenda voi sisältää toimenpiteitä, jotka koskevat esimerkiksi yleiskaavaa, pyöräteitä, kestävän kehityksen opetussuunnitelmia, yritysten ympäristöohjelmia, kävelykatuja, energiansäästötalkoita, julkisen liikenteen edistämistä, kunnan ympäristöjohtamisjärjestelmä, paikallisten elinkeinojen kehittämistä tai uusiutuvien energianlähteiden käyttöönottoa. 
Paikallisagenda on koko kunnan yhteinen näkemys ja tavoite. Työhön tarvitaan mukaan kuntalaisia, yrityksiä, järjestöjä, jne. Tavoitteena on avoin ja keskusteleva toimintatapa, jonka tuloksena yhteisesti asetetut tavoitteet saavutetaan. Vaikka päävastuu paikallisagendan läpiviennistä on kunnanhallinnolla, se on haaste kaikille kuntalaisille ja yhteisöille.
Leonardo Cilaurren
Leonardo Cilaurren Uriarte (5. marraskuuta 1912 Basurto-Zorrotza – 9. joulukuuta 1969 Madrid) oli espanjalainen jalkapalloilija, pelipaikaltaan keskikenttäpelaaja. Seuraurallansa hän aloitti Espanjassa, jossa pelasi Arenas Club de Getxossa ja Athletic Bilbaossa, mutta näiden joukkueiden jälkeen hän lähti ulkomaille. Vuonna 1939 Cilaurren siirtyi Argentiinaan River Plateen, jossa hän pelasi 19 ottelua ja teki kolme maalia. Tämän jälkeen hän oli vuoden uruguaylaisessa Peñarolissa, josta hän kuitenkin lähti jo vuoden jälkeen Meksikoon Real Club Españaan. Siellä Cilaurren pelasi vain kaksi vuotta, mutta näissä kahdessa vuodessa hän ehti voittaa Meksikon liigan ja cupin kerran sekä Supercupin kaksi kertaa, vuosina 1944 ja 1945. Cilaurren pelasi Espanjan maajoukkueessa vuosina 1931 – 1935 neljätoista ottelua ja oli mukana MM-kisoissa 1934.
Keith Greene
Keith Greene (s. 5. tammikuuta 1938 Leytonstone, Lontoo) on entinen brittiläinen F1-kuljettaja. Hän osallistui viiteen F1-osakilpailuun kausina –. Hän oli parhaimmillaan viidestoista Britannian GP:ssä 1961. Hän osallistui myös lukuisiin MM-sarjaan kuulumattomiin osakilpailuihin, jossa oli parhaimmillaan kolmas. Greene ryhtyi tiimimanageriksi urheilu-uransa jälkeen.
Jyväskylän asukkaiden paikallisagenda
Jyväskylän Asukkaiden Paikallisagenda JAPA ry on keväällä 2001 perustettu yhdistys, jonka tarkoituksena on kestävän kehityksen edistäminen Jyväskylän seudulla. Yhdistyksen kestävän kehityksen edistämistoiminnalle eli paikallisagendatyölle on myönnetty Jyväskylän kaupunginhallituksen valtuutus vuonna 2003. Yleishyödyllinen ja voittoa tavoittelematon JAPA ry on aktiivisesti yhteistyössä kaupungin asukkaiden, viranomaisten, luottamushenkilöiden ja muiden toiminnalleen tarpeellisten sidosryhmien välillä.
JAPA ry toteuttaa erilaisia hankkeita, kampanjoita ja projekteja, joiden tavoitteena on ollut kestävän kehityksen konkreettinen edistäminen. Yhdistys panostaa yhteistyöhön alueen asukasyhdistysten ja Jyväskylän kaupungin kanssa, sekä seutukunnalliseen toimintaan.
JAPA ry:n vuosittaisia projekteja ovat mm. Asuinalueiden siivoustalkoot toukokuussa, jättiukonputkien torjuntakampanja sekä pujonnyhtämiskampanja touko-elokuussa, Liikkujan viikko ja Autoton päivä syyskuussa, Energiansäästöviikko lokakuussa ja ”Älä osta mitään –päivä” marraskuussa.
Yhdistys on toteuttanut myös muita kestävän kehityksen edistämiseen tähtääviä hankkeita ja projekteja, kuten Sotkutonta päivää! ja Porkkanamafia 2009. JAPA ry edistää käytännön ympäristökasvatustyötä myös järjestämällä jäte-, ympäristö- ja energianeuvontaa sekä herättämällä uudelleen henkiin kouluissa hiipunutta siivouspäiväperinnettä.
Zeniittiympäristön kaari
Zeniittiympäristön kaari on tunnetuista haloista värikkäin. Se sijaitsee zeniitin eli taivaanlaen lähellä samalla puolella taivasta kuin aurinko. Sen korkeus taivaalla vaihtelee auringon korkeuden mukaan, mutta se sivuaa aina mahdollista 46 asteen ylläsivuavaa kaarta. Auringon korkeuden ylittäessä 32 astetta kaari ei enää näy. Yleensä samaan aikaan zeniitinympäristön kaaren kanssa taivaalla näkyvät myös sivuauringot, jotka syntyvät samoista laattakiteistä kuin zeniitinympäristön kaari.
Zeniitinympäristön kaari näkyy Suomessa keskimäärin 40 kertaa vuodessa, ja erityisen värikkäänä muutaman kerran vuodessa.
Horisontinympäristön kaari on saman halon toinen osamuoto, joka näkyy auringon alapuolella horisontin suuntaisesti. Horisontinympäristön kaari näkyy vain, jos auringon korkeus on vähintään 58 astetta, joten Suomessa sitä ei voi nähdä auringonvalolla. Etelämpänä se on yleinen, ja Suomessakin sen voi nähdä keinovalolla jääsumussa. Horisontinympäristön kaari sivuaa 46 asteen allasivuavaa kaarta.
Brian Gubby
Brian Gubby (s. 17. huhtikuuta 1934 Epsom, Surrey) on entinen brittiläinen F1-kuljettaja.
Gubby osallistui yhteen F1-osakilpailuun kaudella 1965, Britannian GP:hen. Hän kuitenkin karsiutui eikä päässyt starttaamaan kilpailuun. Syynä oli hänen autonsa vaihdelaatikon oikutteleminen aika-ajoissa, koska hänellä ei ollut riittävästi rahaa uuden vaihtamiseen. Hän osallistui myös MM-sarjaan kuulumattomiin kilpailuihin.
Gubby oli jockeyn poika ja hän ryhtyi kilpahevosten kouluttajaksi urheilu-uransa jälkeen. Lisäksi hän harjoitti hotelli- ja kiinteistöbisnestä.
Kedrovyi
Kedrovyi () on öljyntuotantoa varten perustettu pikkukaupunki Tomskin alueella Venäjällä. Se sijaitsee Obin läntisen Parabel-sivujoen "Tšuzik"-haaran varrella 345 kilometriä Tomskista luoteeseen.
Vuoden 2010 väestönlaskennan mukaan kaupungissa asui 2 451 henkeä. Lähikylien maaseutuasukkaat mukaan luettuna Kendrovoin kaupunkipiirissä oli 3 948 asukasta. Lähikylistä suurin on runsaan 1000 asukkaan Pudino, joka sijaitsee linnuntietä runsas 7 kilometriä kaupungista länteen.
Vuonna 1982 paikalle perustettiin öljynporaajien asutus, josta vuonna 1987 tuli kaupunki. Kedrovyi on Pudinon öljyn- ja kaasuntuotantoalueen keskus.
Kaupungissa on lentokenttä, mutta ympärivuotinen maantieyhteys on vasta rakenteilla. Kendrovoon idästä johtava maantieyhteys on suurelta osin savipohjainen, ja liikennöitävissä parhaiten kesäkautena. Sateiden jälkeen tie voi olla erittäin huonokuuntoinen. Kaupungin läheisyydessä tietä on vahvistettu betonilaatoin.
Parhaita päiviä
Parhaita päiviä on rap-duo Nikon & Tapsan toinen studioalbumi. Albumi julkaistiin 6. toukokuuta 2009 ja sen julkaisi Loost Koosista tutun Särren oma levy-yhtiö Rutilus Records.
Kappaleesta ”Parhaita päivii” on julkaistu musiikkivideo.
Kinnassammalet
Kinnassammalet ("Scapania") on aitomaksasammaliin kuuluva suku. Kinnassammalien kylkilehdet ovat kaksiliuskaiset ja pienempi selkäliuska on taipunut kinnasmaisesti suurempaa vatsaliuskaa vasten. Ne ovat kaksikotisia.
Kolpaševo
Kolpaševo () on kaupunki Tomskin alueella Venäjällä. Se sijaitsee Objoen rannalla 330 kilometriä Tomskista luoteeseen. Kaupunki on Kolpaševon piirin keskus. Sieltä on maantieyhteys Tomskiin. Asukkaita on 25 300 henkeä (vuonna 2009).
Kolpaševon kylä on syntynyt 1600-luvulla. 1900-luvun alussa se toimi poliittisena karkotuspaikkana. 1930-luvulla paikkakunnalle syntyi teollisuutta ja vuosina 1932–1944 se oli Narymin piirikunnan keskus. Kaupunginoikeudet Kolpaševo sai vuonna 1938. Nykyään kaupungissa on metalli-, puunjalostus- ja elintarviketeollisuutta. Kotiseutumuseo esittelee mm. selkuppien perinteistä kulttuuria ja seudun arkeologisia löytöjä.
Turn on the Bright Lights
Turn on the Bright Lights on newyorkilaisen indie rock-yhtye Interpolin julkaisema debyyttialbumi vuodelta 2002. Levyn kappaleista Obstacle 1, NYC ja PDA on julkaistu singleinä.
"Specialist" on julkaistu aiemmin Interpol EP:lä.
Armando Castellazzi
Armando Castellazzi (7. lokakuuta 1904 Milano – 4. tammikuuta 1968) oli italialainen jalkapalloilija, pelipaikaltaan keskikenttäpelaaja. Hän edusti koko uransa Internazionalea, jossa hän pelasi 246 ottelua, joissa hän teki 16 maalia. Castellazzi voitti seurassa Serie A:n sen ensimmäisellä kaudella 1929 – 1930. Pelaajauransa jälkeen hän valmensi seuraa vielä kaksi kautta, joista jälkimmäisellä Internazionale voitti mestaruuden. Näin Castellazzista tuli sarjan historian ensimmäinen henkilö, joka voitti sen sekä pelaajana että valmentajana. Hän pelasi Italian maajoukkueessa kolme ottelua ja oli mukana joukkueessa voittamassa maailmanmestaruutta vuonna 1934.
Luhtasirppisammalet
Luhtasirppisammalet ("Drepanocladus") on palmikkosammalten lahkoon kuuluva suku. Suomessa esiintyy viisi suvun lajia, jotka kalkkisirppisammalta lukuun ottamatta esiintyvät koko Suomessa. Kalkkisirppisammal on silmälläpidettävä ja on havaittu Ahvenanmaalla, Varsinais-Suomessa, Perä-Pohjanmaalla ja Koillismaalla.
Nicholaus Almqvist
Nicholaus Arson (oik. "Niklas Almqvist") (s. 26. tammikuuta 1977) on ruotsalaisen garage rock -yhtye The Hivesin kitaristi ja taustalaulaja. Hän perusti The Hivesin veljensä Pelle Almqvistin kanssa vuonna 1993.
Hetesirppisammalet
Hetesirppisammalet ("Warnstorfia") on palmikkosammalten lahkoon kuuluva suku. Suomessa esiintyy seitsemän suvun lajia, jotka kaikki ovat elinvoimaisia.